નિષ્ણાતોના મતે આ લડાઈમાં ચીનનું પલ્લું ભારે છે. ૩ ટ્રીલીયન ડૉલર કરતાં વધારેની બચત સાથે સામ્યવાદી સરકાર, ઝીનપિંગને હમણાં જ જીવનપર્યંત પ્રમુખનો હોદ્દો સોંપી ચૂક્યું છે. ડ્યૂટી વધવાથી થતા નુકસાનની ભરપાઈ કરી ચીની કંપનીઓને ઉગારી લેવા માટે ચીન માત્ર સક્ષમ નથી, ખૂબ ઝડપથી નિર્ણયો લઈ શકે છે જે ડેમોક્રેટિક અમેરિકામાં શક્ય નથી. પ્રમુખ ઝીનપિંગએ આર્થિક લડાઈને રાજકીય સ્વરૂપ આપવા, અમેરિકાના મધ્ય-પશ્ર્ચિમ તથા સોયાબીનના ઉત્પાદકો જે ટ્રમ્પના વોટર્સ છે તેમને નુકસાન થાય તે પ્રમાણેના ટેરિફ લગાડ્યા છે. ચીનનું મીડિયા પણ સરકારી હોવાથી, તેને મત બાંધનારા અન્ય દેશોની મદદ કે વ્યાપારી અભિપ્રાયો પણ મનમગતા ઢાળી ઊહાપોહને ઠારી શકે તેમ છે. લોકશાહી અમેરિકામાં મીડિયા, કોંગ્રેસમેન વગેરે બધા જ આ બાબતોએ જુદા મત ધરાવે છે.